**ΝΟΜΟΣΧΕΔΙΟ ΜΕ ΤΙΤΛΟ**

**Ο ΠΕΡΙ ΤΗΣ ΧΡΗΣΗΣ ΤΩΝ ΔΕΔΟΜΕΝΩΝ ΠΟΥ ΠΕΡΙΕΧΟΝΤΑΙ ΣΤΙΣ ΚΑΤΑΣΤΑΣΕΙΣ ΟΝΟΜΑΤΩΝ ΕΠΙΒΑΤΩΝ (PNR), ΓΙΑ ΤΗΝ ΠΡΟΛΗΨΗ, ΑΝΙΧΝΕΥΣΗ, ΔΙΕΡΕΥΝΗΣΗ ΚΑΙ ΔΙΩΞΗ ΤΡΟΜΟΚΡΑΤΙΚΩΝ ΚΑΙ ΣΟΒΑΡΩΝ ΕΓΚΛΗΜΑΤΩΝ, ΝΟΜΟΣ ΤΟΥ 2017**

|  |  |
| --- | --- |
| Επίσημη Εφημερίδα της Ε.Ε.: L 119, 4.5.2016, σ.132. | Για σκοπούς εναρμόνισης με την πράξη της Ευρωπαϊκής Ένωσης με τίτλο: «Οδηγία 2016/681/ΕΕ του Ευρωπαϊκού Κοινοβουλίου και του Συμβουλίου σχετικά με τη χρήση των δεδομένων που περιέχονται στις καταστάσεις επιβατών (PNR) για την πρόληψη, ανίχνευση, διερεύνηση και δίωξη τρομοκρατικών και σοβαρών εγκλημάτων». |
|  | Η Βουλή των Αντιπροσώπων ψηφίζει ως ακολούθως: |
| Γι Συνοπτικός τίτλος. | 1. Ο παρών Νόμος θα αναφέρεται ως ο περί Χρήσης των Δεδομένων που Περιέχονται στις Καταστάσεις Ονομάτων Επιβατών (PNR), για την Πρόληψη, Ανίχνευση, Διερεύνηση και Δίωξη Τρομοκρατικών και Σοβαρών Εγκλημάτων, Νόμος του 2016. |
| Ερμηνεία. | 2. Στον παρόντα Νόμο, εκτός αν από το κείμενο προκύπτει διαφορετική έννοια –  |
| Ν. 213(Ι)/2002 | «αερομεταφορέας» σημαίνει την επιχείρηση αερομεταφορών που κατέχει έγκυρη άδεια εκμετάλλευσης σύμφωνα με τον Περί Πολιτικής Αεροπορίας Νόμο, όπως αυτός εκάστοτε τροποποιείται ή αντικαθίσταται.  |
|  | «ανωνυμοποίηση μέσω κάλυψης των δεδομένων» σημαίνει τη λήψη όλων των αναγκαίων μέτρων ώστε ορισμένα στοιχεία των δεδομένων εκείνων που θα μπορούσαν να χρησιμεύσουν στην άμεση ταυτοποίηση του υποκειμένου των δεδομένων, να καθίστανται αόρατα στους χρήστες· |
|  | «αρμόδιες αρχές» σημαίνει τις αρχές οι οποίες καθορίζονται σύμφωνα με το άρθρο 10 του παρόντος Νόμου˙ |
|  | «βάσεις δεδομένων» έχει την έννοια που τους αποδίδει ο περί Επεξεργασίας Δεδομένων Προσωπικού Χαρακτήρα (Προστασία του Ατόμου) Νόμος όπως αυτός εκάστοτε τροποποιείται ή αντικαθίσταται ˙(σύνδεση με άρθρο 6 (3) (α), όπου ρυθμίζεται ότι η ΜΣΕ έχει εξουσία να αντιπαραβάλει στοιχεία με βάσεις δεδομένων ) |
|  | «δεδομένα API» σημαίνει τα πληροφοριακά στοιχεία σχετικά με τους επιβάτες που προβλέπονται στο άρθρο (4)(5) του «Περί Περί Αλλοδαπών και Μεταναστεύσεως (Ευθύνη Μεταφορέων) Νόμου Ν.146(Ι)/2007.  |
|  | «Δημοκρατία» σημαίνει την Κυπριακή Δημοκρατία˙ |
|  | «επιβάτης» σημαίνει κάθε πρόσωπο, συμπεριλαμβανόμενων των μετεπιβιβαζόμενων και διερχόμενων επιβατών που μεταφέρεται ή πρόκειται να μεταφερθεί με αεροσκάφος με τη συγκατάθεση του αερομεταφορέα, η οποία εκφράζεται με την καταχώριση του επιβάτη στον κατάλογο επιβατών, εξαιρουμένων των μελών του πληρώματος· |
|  | «μέθοδος προώθησης» («push method») σημαίνει τη μέθοδο βάσει της οποίας οι αερομεταφορείς διαβιβάζουν δεδομένα PNR που απαριθμούνται στο Παράρτημα I, στη βάση δεδομένων της αρχής που τα έχει ζητήσει·  |
|  | «κατάσταση ονομάτων επιβατών» ή «PNR» σημαίνει τον ταξιδιωτικό φάκελο κάθε επιβάτη, ο οποίος περιλαμβάνει τις πληροφορίες που είναι απαραίτητες για την επεξεργασία και τον έλεγχο των κρατήσεων από τους αερομεταφορείς που πραγματοποιούν την κράτηση ή συμμετέχουν στη μεταφορά για κάθε ταξίδι για το οποίο γίνεται κράτηση από το ίδιο το άτομο ή για λογαριασμό του, ανεξάρτητα από το αν ο φάκελος περιλαμβάνεται σε συστήματα κράτησης, σε συστήματα ελέγχου αναχωρήσεων που χρησιμοποιούνται για τον έλεγχο επιβατών πριν επιβιβασθούν στο αεροπλάνο ή σε ισοδύναμα συστήματα με τις ίδιες λειτουργίες· |
|  | «πτήση εκτός της Ευρωπαϊκής Ένωσης» σημαίνει κάθε τακτική ή μη τακτική πτήση εκτελούμενη από αερομεταφορέα που αναχωρεί από τρίτη χώρα και προβλέπεται να προσγειωθεί στο έδαφος κράτους μέλους της Ευρωπαϊκής Ένωσης ή αναχωρεί από το έδαφος του εν λόγω κράτους μέλους και προβλέπεται να προσγειωθεί σε τρίτη χώρα, συμπεριλαμβανομένων, σε αμφότερες τις περιπτώσεις, πτήσεων με τυχόν ενδιάμεσες στάσεις στο έδαφος κρατών μελών της Ευρωπαϊκής Ένωσης ή τρίτων χωρών· |
|  | «πτήση εντός της ΕΕ» σημαίνει κάθε τακτική ή μη τακτική πτήση εκτελούμενη από αερομεταφορέα, η οποία αναχωρεί από το έδαφος ενός κράτους μέλους της Ευρωπαϊκής Ένωσης και προβλέπεται να προσγειωθεί στο έδαφος ενός ή περισσοτέρων από τα λοιπά κράτη μέλη, χωρίς ενδιάμεσες στάσεις στο έδαφος τρίτης χώρας·  |
|  | «σοβαρά εγκλήματα» σημαίνει όσες από τις εγκληματικές πράξεις που απαριθμούνται στο Παράρτημα II, τιμωρούνται, σύμφωνα με το εθνικό δίκαιο, με στερητική της ελευθερίας ποινή ή στερητικό της ελευθερίας μέτρο ασφάλειας ανώτατης διάρκειας τουλάχιστον τριών ετών· |
|  | «συστήματα κράτησης» σημαίνει το εσωτερικό σύστημα του αερομεταφορέα, στο οποίο συγκεντρώνονται δεδομένα PNR για τη διεκπεραίωση των κρατήσεων· |
| 110(Ι) του 2010 | «τρομοκρατικά εγκλήματα» σημαίνει τις εγκληματικές πράξεις όπως αυτές καθορίζονται στον περί Καταπολέμησης της Τρομοκρατίας Νόμο όπως αυτός εκάστοτε τροποποιείται ή αντικαθίσταται.  |
|  138(Ι) του 200137(Ι) του 2003105(Ι) του 2012. | «υποκείμενο των δεδομένων» έχει την έννοια που τους αποδίδει ο περί Επεξεργασίας Δεδομένων Προσωπικού Χαρακτήρα (Προστασία του Ατόμου) Νόμος όπως αυτός εκάστοτε τροποποιείται ή αντικαθίσταται˙ |
|  |  |
| Μονάδα Στοιχείων Επιβατών | 3. (1) Για σκοπούς εφαρμογής των προνοιών του παρόντος Νόμου, η Αστυνομία Κύπρου ορίζεται ως «Μονάδα Στοιχείων Επιβατών».(2) Ο Υπεύθυνος της Μονάδας Στοιχείων Επιβατών, ορίζεται από τον Αρχηγό Αστυνομίας. (3) Το Τμήμα Τελωνείων, η Μονάδα Καταπολέμησης Αδικημάτων Συγκάλυψης και η Κυπριακή Υπηρεσία Πληροφοριών δύνανται, εάν το κρίνουν σκόπιμο για σκοπούς εκτέλεσης των καθηκόντων τους, να τοποθετήσουν/αποσπάσουν οικείους λειτουργούς στην Μονάδα Στοιχείων Επιβατών.Νοείται ότι η πιο πάνω τοποθέτηση/απόσπαση λειτουργών στην Μονάδα Στοιχείων Επιβατών, γίνεται κατόπιν συνεννόησης με τον Αρχηγό Αστυνομίας. |
| Αρμοδιότητες Μονάδας Στοιχείων Επιβατών. | 4. Η Μονάδα Στοιχείων Επιβατών έχει αρμοδιότητα: (α) να συλλέγει δεδομένα PNR από αερομεταφορείς, να αποθηκεύει, να επεξεργάζεται και να διαβιβάζει τα δεδομένα αυτά ή και το αποτέλεσμα της επεξεργασίας των δεδομένων αυτών, στις αρμόδιες αρχές της Δημοκρατίας όπως αυτές ορίζονται στο άρθρο 10 του παρόντος Νόμου· (β) να ανταλλάζει δεδομένα PNR και το αποτέλεσμα της επεξεργασίας των δεδομένων αυτών με τις αντίστοιχες Μονάδες Στοιχείων Επιβατών άλλων κρατών μελών καθώς και με την Ευρωπόλ σύμφωνα με τα άρθρα 12 και 13 του παρόντος Νόμου.  |
| Υπεύθυνος Προστασίας Δεδομένων εντός Μονάδας Στοιχείων Επιβατών | 5. (1) Για την εποπτεία της επεξεργασίας δεδομένων PNR και την υλοποίηση των σχετικών διασφαλίσεων που καθορίζονται στον παρόντα Νόμο, ορίζεται με απόφαση του Αρχηγού Αστυνομίας, Υπεύθυνος Προστασίας Δεδομένων, εντός της Μονάδας Στοιχείων Επιβατών. (2) Ο Υπεύθυνος Προστασίας Δεδομένων, εκπληρώνει τις αρμοδιότητες και καθήκοντα του, αποτελεσματικά, ανεξάρτητα και αμερόληπτα, χωρίς οποιαδήποτε παρεμβολή από τρίτους. (3) Ο Υπεύθυνος Προστασίας Δεδομένων δύναται να έχει πρόσβαση σε όλα τα δεδομένα που επεξεργάζεται η Μονάδα Στοιχείων Επιβατών.(4) Σε περίπτωση που ο Υπεύθυνος Προστασίας Δεδομένων θεωρεί ότι η επεξεργασία οποιωνδήποτε δεδομένων δεν ήταν νόμιμη, μπορεί να παραπέμψει το θέμα στην Εθνική Εποπτική Αρχή.(5) Ο Υπεύθυνος Προστασίας Δεδομένων, αποτελεί το Σημείο Επαφής, στο οποίο το υποκείμενο των δεδομένων, μπορεί να αποταθεί, σε σχέση με όλα τα ζητήματα που αφορούν την επεξεργασία των δεδομένων PNR, που αφορά το πρόσωπό του. |
| Επεξεργασία των δεδομένων καταστάσεων ονομάτων επιβατών (PNR).  | 6. (1) Τα δεδομένα PNR που διαβιβάζονται από τους αερομεταφορείς,συλλέγονται από τη Μονάδα Στοιχείων Επιβατών, σύμφωνα με το άρθρο 11 του παρόντος Νόμου. Νοείται ότι σε περίπτωση όπου τα δεδομένα που διαβιβάζονται από τους αερομεταφορείς συμπεριλαμβάνουν και άλλα δεδομένα πλην εκείνων του Παραρτήματος I, η Μονάδα Στοιχείων Επιβατών, διαγράφει αμέσως και μονίμως τα δεδομένα αυτά, μετά την παραλαβή τους.(2) Η Μονάδα Στοιχείων Επιβατών, διατηρεί, επεξεργάζεται και αναλύει τα δεδομένα ονομάτων επιβατών, σε ασφαλή χώρο εντός της Δημοκρατίας, για τους πιο κάτω σκοπούς:α) την αξιολόγηση των επιβατών πριν από την προγραμματιζόμενη άφιξή τους στη Δημοκρατία ή αναχώρησή τους από τη Δημοκρατία, προκειμένου να ταυτοποιηθούν τα πρόσωπα που ενδέχεται να εμπλέκονται σε τρομοκρατικό ή σοβαρό έγκλημα και επομένως θα πρέπει να εξεταστούν λεπτομερέστερα από τις αρμόδιες αρχές που αναφέρονται στο άρθρο 10 και, εφόσον απαιτείται, από την Ευρωπόλ, σύμφωνα με το άρθρο 13 του παρόντος Νόμου· β) την απάντηση, κατά περίπτωση, σε μια δεόντως αιτιολογημένη αίτηση που βασίζεται σε επαρκείς λόγους, η οποία υποβάλλεται από τις αρμόδιες αρχές για τη χορήγηση και την επεξεργασία δεδομένων PNR σε συγκεκριμένες περιπτώσεις, προς το σκοπό της πρόληψης, ανίχνευσης, διερεύνησης και δίωξης τρομοκρατικών ή σοβαρών εγκλημάτων και γνωστοποίηση στις αρμόδιες αρχές ή, κατά περίπτωση, στην Ευρωπόλ των αποτελεσμάτων αυτής της επεξεργασίας· γ) την ανάλυση των δεδομένων PNR, με σκοπό την επικαιροποίηση ή τη δημιουργία νέων κριτηρίων που θα χρησιμοποιούνται στις αξιολογήσεις που διενεργούνται σύμφωνα με το στοιχείο (β) της παραγράφου 3 του παρόντος άρθρου, με σκοπό την ταυτοποίηση κάθε προσώπου δυναμένου να εμπλέκεται σε τρομοκρατικό ή σοβαρό έγκλημα.3. Κατά τη διαδικασία αξιολόγησης των επιβατών, σύμφωνα με την παράγραφο (2)(α), η Μονάδα Στοιχείων Επιβατών δύναται:(α) να αντιπαραβάλει τα δεδομένα PNR με όλες τις διαθέσιμες ευρωπαϊκές και εθνικές βάσεις δεδομένων σχετικές με τους σκοπούς της πρόληψης, ανίχνευσης, διερεύνησης και δίωξης τρομοκρατικών και σοβαρών εγκλημάτων, συμπεριλαμβανομένων των βάσεων δεδομένων για πρόσωπα ή αντικείμενα που αναζητούνται ή για τα οποία υπάρχει σχετική καταχώριση.β) να επεξεργαστεί τα δεδομένα PNR, σύμφωνα με προκαθορισμένα κριτήρια, ως αυτά καθορίζονται στο άρθρο 7 του παρόντος Νόμου. |
| Προκαθορισμένα κριτήρια επεξεργασίας δεδομένων καταστάσεων ονομάτων επιβατών (PNR). | 7. (1) Κάθε αξιολόγηση των επιβατών σύμφωνα με το άρθρο (6)(2)(α) του παρόντος Νόμου, πραγματοποιείται χωρίς διάκριση. (2) Για σκοπούς επεξεργασίας των δεδομένων PNR, χρησιμοποιούνται προκαθορισμένα κριτήρια, τα οποία καθορίζονται από την Μονάδα Στοιχείων Επιβατών με εσωτερικούς κανονισμούς, σε συνεργασία με τις αρμόδιες αρχές, ως καθορίζονται στο άρθρο 10 του παρόντος Νόμου. (3) Τα προκαθορισμένα κριτήρια, είναι στοχοθετημένα, αναλογικά και ειδικά, και τυγχάνουν τακτικής επανεξέτασης από την Μονάδα Στοιχείων Επιβατών σε συνεργασία με τις αρμόδιες αρχές.Νοείται ότι τα κριτήρια δεν βασίζονται στη φυλετική ή εθνοτική καταγωγή, στα πολιτικά φρονήματα, στις θρησκευτικές ή φιλοσοφικές πεποιθήσεις, στη συμμετοχή σε συνδικαλιστική οργάνωση, στην κατάσταση της υγείας, στη σεξουαλική ζωή ή στο σεξουαλικό προσανατολισμό ενός ατόμου. |
| Θετικό αποτέλεσμα επεξεργασίας και δεδομένα PNR προσώπων που έχουν ταυτοποιηθεί.  | 8. (1) Η Μονάδα Στοιχείων Επιβατών διαβιβάζει τα δεδομένα PNR των προσώπων που έχουν ταυτοποιηθεί σύμφωνα με το άρθρο (6)(2)(α), ή τα αποτελέσματα της επεξεργασίας των δεδομένων αυτών, για περαιτέρω εξέταση στις αναφερόμενες στο άρθρο 10 αρμόδιες αρχές της Δημοκρατίας. (2) Όλες οι διαβιβάσεις δυνάμει του εδαφίου (1) πραγματοποιούνται μόνο κατά περίπτωση και αφού έχει γίνει αυτοματοποιημένη επεξεργασία των δεδομένων PNR.Νοείται ότι κάθε θετικό αποτέλεσμα που λαμβάνεται από αυτοματοποιημένη επεξεργασία δεδομένων PNR, δυνάμει του άρθρου 6 παραγράφου (2) στοιχείο (α), ελέγχεται από την Μονάδα Στοιχείων Επιβατών, μεμονωμένα και με μη αυτοματοποιημένα μέσα, για να εξακριβωθεί κατά πόσον είναι απαραίτητη η παρέμβαση της ανάλογης αρμόδιας αρχής που προνοείται στο άρθρο 10 του παρόντος Νόμου, λαμβάνοντας υπόψη το πλαίσιο αρμοδιοτήτων της. |
| Συνέπειες αξιολογήσεων. (Ν. 7(I)/2007)Κανονισμός (ΕΚ) αριθ. 562/200 – Κώδικας Συνόρων Σένγκεν | 9. (1) Οι συνέπειες των αξιολογήσεων των επιβατών που πραγματοποιούνται δυνάμει του άρθρου 6 παράγραφος (2) στοιχείο (α), δεν θίγουν το δικαίωμα εισόδου προσώπων που απολαύουν του ενωσιακού δικαιώματος της ελεύθερης κυκλοφορίας στο έδαφος του οικείου κράτους μέλους, όπως προνοείται στον περί του Δικαιώματος των Πολιτών της Ένωσης και των Μελών των Οικογενειών τους να Κυκλοφορούν και να Διαμένουν Ελεύθερα στη Δημοκρατία Νόμο, Ν. 7(I)/2007.(2) Όσον αφορά τις αξιολογήσεις σε σχέση με πτήσεις εντός της ΕΕ μεταξύ κρατών μελών της Ευρωπαϊκής Ένωσης, όπου εφαρμόζεται ο κανονισμός (ΕΚ) αριθ. 562/2006 του Ευρωπαϊκού Κοινοβουλίου και του Συμβουλίου (Κώδικας Συνόρων του Σένγκεν), οι συνέπειες των αξιολογήσεων αυτών συνάδουν με τον εν λόγω Κανονισμό. |
| Αρμόδιες Αρχές. | 10. (1) Αρμόδιες αρχές στη Δημοκρατία, για σκοπούς εφαρμογής του παρόντος Νόμου, ορίζονται η Αστυνομία Κύπρου, το Τμήμα Τελωνείων, η Κυπριακή Υπηρεσία Πληροφοριών και η Μονάδα Καταπολέμησης Αδικημάτων Συγκάλυψης.(2) Κάθε αρμόδια αρχή, εξουσιοδοτείται να:(α) Ζητεί ή λαμβάνει δεδομένα PNR ή το αποτέλεσμα της επεξεργασίας των δεδομένων αυτών από την Μονάδα Στοιχείων Επιβατών, με σκοπό την περαιτέρω εξέταση των πληροφοριών ή τη λήψη των απαραίτητων μέτρων για σκοπούς πρόληψης, ανίχνευσης, διερεύνησης και δίωξης τρομοκρατικών ή σοβαρών εγκλημάτων. (β) Τα δεδομένα που λαμβάνονται ως το ανωτέρω στοιχείο (α) της παραγράφου, μπορούν να υποστούν περαιτέρω επεξεργασία από τις αρμόδιες αρχές, μόνο για τους συγκεκριμένους σκοπούς της πρόληψης, της ανίχνευσης, της διερεύνησης ή της δίωξης τρομοκρατικών ή σοβαρών εγκλημάτων στο πλαίσιο των αρμοδιοτήτων τους. (γ) Πέραν του στοιχείου (β) ανωτέρω, επιτρέπεται η περαιτέρω επεξεργασία από τις αρχές επιβολής του νόμου όταν στο πλαίσιο των μέτρων επιβολής του νόμου που λήφθηκαν μετά το πέρας της επεξεργασίας, έχουν διαπιστωθεί ή υπάρχουν σαφείς ενδείξεις για άλλες εγκληματικές πράξεις.(3) (α)Στο πλαίσιο της άσκησης των εξουσιών τους δυνάμει του άρθρου 10(2), δεν επιτρέπεται η λήψη απόφασης από τις αρμόδιες αρχές, η οποία να έχει δυσμενείς νομικές συνέπειες για συγκεκριμένο πρόσωπο ή να το θίγει σημαντικά, με αποκλειστικό κριτήριο την αυτοματοποιημένη επεξεργασία δεδομένων PNR. (β) Καμία τέτοια απόφαση δεν λαμβάνεται με βάση τη φυλετική ή εθνοτική καταγωγή, τα πολιτικά φρονήματα, τις θρησκευτικές ή φιλοσοφικές πεποιθήσεις, τη συμμετοχή σε συνδικαλιστική οργάνωση, την κατάσταση της υγείας, τη σεξουαλική ζωή ή το σεξουαλικό προσανατολισμό ενός ατόμου.(4) Η Δημοκρατία, κοινοποιεί τον κατάλογο των αρμόδιων αρχών της στην Ευρωπαϊκή Επιτροπή και την ενημερώνει ανάλογα κάθε φορά που αυτός τροποποιείται. |
| Ευθύνη αερομεταφορέων.Παράρτημα Ι.Παράρτημα Ι (ΑPI).Κανονισμός 2011/182/ΕΕ.  | 11. (1) Oι αερομεταφορείς οφείλουν να λαμβάνουν όλα τα αναγκαία μέτρα για να διαβιβάζουν με τη μέθοδο της «προώθησης» όλα τα δεδομένα PNR, που έχουν συγκεντρώσει κατά τη συνήθη πορεία των εργασιών τους, όπως αυτά καθορίζονται στο Παράρτημα I, στη βάση δεδομένων της Μονάδας Στοιχείων Επιβατών της Δημοκρατίας, σε κάθε περίπτωση προσγείωσης ή απογείωσης αεροσκάφους από το έδαφος της.(2) Σε περίπτωση που η πτήση εκτελείται με κοινό κωδικό μεταξύ ενός ή περισσοτέρων αερομεταφορέων, η υποχρέωση διαβίβασης των δεδομένων PNR όλων των επιβατών της πτήσης βαρύνει τον αερομεταφορέα που εκτελεί την πτήση. (3) (α) Σε περίπτωση που μια πτήση εκτός της Ευρωπαϊκής Ένωσης περιλαμβάνει μία ή περισσότερες ενδιάμεσες στάσεις στα αεροδρόμια διαφορετικών κρατών μελών, οι αερομεταφορείς διαβιβάζουν τα δεδομένα PNR όλων των επιβατών στις Μονάδες Στοιχείων Επιβατών όλων των ενδιαφερομένων κρατών μελών. (β) Η υποχρέωση διαβίβασης σε όλες τις Μονάδες Στοιχείων Επιβατών όλων των ενδιαφερομένων κρατών ισχύει και όταν μια πτήση εντός της Ευρωπαϊκής Ένωσης περιλαμβάνει μία ή περισσότερες ενδιάμεσες στάσεις στα αεροδρόμια διαφορετικών κρατών μελών. (4) Σε περίπτωση που οι αερομεταφορείς έχουν συλλέξει εκ των προτέρων δεδομένα για τους επιβάτες (API)ως αυτά απαριθμούνται στο σημείο 18 του Παραρτήματος I, λαμβάνουν όλα τα αναγκαία μέτρα για να διαβιβάζουν με τη μέθοδο της «προώθησης» τα δεδομένα αυτά στις Μονάδες Στοιχείων Επιβατών των κρατών μελών, ως αναφέρεται στις παραγράφους (1), (2) και (3) του παρόντος άρθρου.Νοείται ότι η υποχρέωση παραμένει και στην περίπτωση που οι αερομεταφορείς διατηρούν τα δεδομένα αυτά (API) με διαφορετικά τεχνικά μέσα, από αυτά που διατηρούν τα άλλα δεδομένα PNR. Νοείται ότι οι διατάξεις του παρόντος Νόμου, εφαρμόζονται και σε περίπτωση διαβίβασης των εν λόγω δεδομένων API. (5) Οι αερομεταφορείς οφείλουν να διαβιβάζουν τα δεδομένα PNR με ηλεκτρονικά μέσα, χρησιμοποιώντας τα κοινά πρωτόκολλα και τους υποστηριζόμενους μορφότυπους δεδομένων που θεσπίζονται, με Εκτελεστική πράξη της Επιτροπής,σύμφωνα με τη διαδικασία εξέτασης που καθορίζεται στο άρθρο 5 του Κανονισμού 2011/182/ΕΕή, σε περίπτωση τεχνικής βλάβης, με κάθε άλλο πρόσφορο μέσο που εξασφαλίζει κατάλληλο επίπεδο ασφάλειας των δεδομένων, ως ακολούθως:(α) η διαβίβαση γίνεται 24 έως 48 ώρες πριν από τον προγραμματισμένο χρόνο αναχώρησης της πτήσης και (β) η διαβίβαση γίνεται αμέσως μετά το κλείσιμο της πτήσης, δηλαδή αφού επιβιβαστούν οι επιβάτες στο αεροσκάφος που ετοιμάζεται να αναχωρήσει και δεν είναι πλέον δυνατή η επιβίβαση ή αποβίβαση επιβατών. Νοείται ότι είναι δυνατόν όπως οι αερομεταφορείς, κατά τη διαβίβαση που γίνεται κατά το κλείσιμο της πτήσης, να περιορίζονται στην επικαιροποίηση των δεδομένων που έχουν ήδη διαβιβάσει δυνάμει του στοιχείου (α) της παραγράφου (5) του παρόντος άρθρου.(6) Όταν η πρόσβαση σε δεδομένα PNR είναι αναγκαία για να αντιμετωπιστεί συγκεκριμένη και πραγματική απειλή σχετιζόμενη με τρομοκρατικά ή σοβαρά εγκλήματα, οι αερομεταφορείς, κατά περίπτωση, και κατόπιν αίτησης της Μονάδας Στοιχείων Επιβατών, διαβιβάζουν δεδομένα PNR ανά πάσα χρονική στιγμή, πέραν αυτών που αναφέρονται στην παράγραφο 5 του παρόντος άρθρου. |
| Ανταλλαγή πληροφοριών μεταξύ Κρατών Μελών.Δεόντως αιτιολογημένη αίτηση.Αίτηση σε περίπτωση έκτακτης ανάγκης.Δίαυλοι ανταλλαγής πληροφοριών. | 12. (1) Σε περίπτωση που κατά τη διάρκεια της επεξεργασίας, διαπιστωθεί από τη Μονάδα Στοιχείων Επιβατών της Δημοκρατίας ότι πρόκειται για πρόσωπα ταυτοποιημένα σύμφωνα με το άρθρο (6)(2) του παρόντος Νόμου, όλα τα συναφή και αναγκαία δεδομένα PNR ή το αποτέλεσμα τυχόν επεξεργασίας των δεδομένων αυτών, διαβιβάζονται, από την εν λόγω Μονάδα Στοιχείων Επιβατών, στις αντίστοιχες Μονάδες Στοιχείων Επιβατών των άλλων κρατών μελών. Σε περίπτωση που η Μονάδα Στοιχείων Επιβατών της Δημοκρατίας λάβει δεδομένα ως αναφέρονται ανωτέρω, από αντίστοιχη Μονάδα Στοιχείων Επιβατών άλλου κράτους μέλους, τα διαβιβάζει στις αρμόδιες αρχές της Δημοκρατίας, σύμφωνα με το άρθρο 8. (2) Η Μονάδα Στοιχείων Επιβατών της Δημοκρατίας, δύναται εάν κριθεί αναγκαίο, με δεόντως αιτιολογημένη αίτηση να ζητήσει από την αντίστοιχη Μονάδα Στοιχείων Επιβατών άλλου κράτους μέλους, να της γνωστοποιήσει δεδομένα PNR που διατηρεί στη βάση δεδομένων της και που δεν έχουν ακόμα ανωνυμοποιηθεί μέσω κάλυψης στοιχείων των δεδομένων δυνάμει του άρθρου 15 του παρόντος Νόμου, καθώς επίσης, εάν χρειάζεται και το αποτέλεσμα της επεξεργασίας των δεδομένων αυτών, εάν η τελευταία έχει ήδη γίνει σύμφωνα με το στοιχείο (α) της παραγράφου 2 του άρθρου 6. (3) Ανάλογο δικαίωμα υποβολής αίτησης ως περιγράφεται στην παράγραφο (2) ανωτέρω, έχουν οι Μονάδες Στοιχείων Επιβατών κάθε άλλου κράτους μέλους, προς την Μονάδα Στοιχείων Επιβατών της Δημοκρατίας. Σε περίπτωση που η Μονάδα Στοιχείων Επιβατών της Δημοκρατίας λαμβάνει αιτιολογημένη αίτηση, η Μονάδα διαβιβάζει τις αιτούμενες πληροφορίες, το συντομότερο δυνατόν. (4) Δεόντως αιτιολογημένη αίτηση θεωρείται εκείνη που δύναται να θεμελιώνεται σε οποιοδήποτε μεμονωμένο στοιχείο δεδομένων ή σε συνδυασμό τέτοιων στοιχείων, ανάλογα με το τι η αιτούσα Μονάδα Στοιχείων Επιβατών κρίνει απαραίτητο, σε μια συγκεκριμένη υπόθεση πρόληψης, ανίχνευσης, διερεύνησης ή δίωξης τρομοκρατικών ή σοβαρών εγκλημάτων.(5) Εάν τα ζητούμενα δεδομένα έχουν ανωνυμοποιηθεί μέσω κάλυψης σύμφωνα με το άρθρο 15, η Μονάδα Στοιχείων Επιβατών γνωστοποιεί τα πλήρη δεδομένα μόνον εφόσον εκτιμάται εύλογα ότι είναι αναγκαίο για το σκοπό του άρθρου (6)(2)(β) και μόνον εφόσον εξουσιοδοτηθεί από αρμόδια αρχή όπως αναφέρεται στο άρθρο (15)(3)(β). (6) Οι αρμόδιες αρχές, δύναται να υποβάλουν απευθείας αιτιολογημένη αίτηση στη Μονάδα Στοιχείων Επιβατών άλλου κράτους μέλους, για να τους γνωστοποιήσει δεδομένα PNR που διατηρεί στη βάση δεδομένων της, μόνον όταν απαιτείται σε περιπτώσεις έκτακτης ανάγκης και υπό τις προϋποθέσεις που καταγράφονται στις παραγράφους (2), (4) και (5) του παρόντος άρθρου. Αντίγραφο της αιτήσεως αποστέλλεται πάντοτε στη Μονάδα Στοιχείων Επιβατών της Δημοκρατίας. Νοείται ότι σε όλες τις άλλες περιπτώσεις, οι αρμόδιες αρχές υποβάλλουν τις αιτήσεις τους, μέσω της Μονάδας Στοιχείων Επιβατών.(7) Σε εξαιρετικές περιπτώσεις, όταν η πρόσβαση σε δεδομένα PNR είναι αναγκαία για να αντιμετωπιστεί συγκεκριμένη και πραγματική απειλή που έχει σχέση με τρομοκρατικά ή σοβαρά εγκλήματα, η Μονάδα Στοιχείων Επιβατών έχει το δικαίωμα να ζητήσει από τη Μονάδα Στοιχείων Επιβατών άλλου κράτους μέλους να λάβει δεδομένα PNR, σύμφωνα με το άρθρο 11 παράγραφος 6 και να τα δώσει στη Μονάδα Στοιχείων Επιβατών άλλου κράτους μέλους, που τα έχει ζητήσει. (8) Η ανταλλαγή πληροφοριών δυνάμει του παρόντος άρθρου μπορεί να διεξάγεται με τη χρήση των υφιστάμενων διαύλων συνεργασίας μεταξύ των αρμόδιων αρχών των κρατών μελών. Η γλώσσα που χρησιμοποιείται για την αίτηση και την ανταλλαγή πληροφοριών είναι εκείνη που χρησιμοποιείται για τον επιλεγόμενο δίαυλο. |
| Προϋποθέσεις πρόσβασης της Europol σε δεδομένα PNR .Κανονισμός 2016/794/ΕΕ | 13. (1) Ο Οργανισμός Europol, έχει το δικαίωμα να ζητήσει δεδομένα PNR, ή το αποτέλεσμα της επεξεργασίας αυτών, από τη Μονάδα Στοιχείων Επιβατών της Δημοκρατίας, εντός των ορίων των αρμοδιοτήτων του και αποκλειστικά για την εκτέλεση των καθηκόντων του. (2) Ο Οργανισμός Europol, δύναται να υποβάλει, κατά περίπτωση, δεόντως αιτιολογημένη ηλεκτρονική αίτηση στη Μονάδα Στοιχείων Επιβατών, μέσω της Εθνικής Μονάδας Europol, για τη διαβίβαση συγκεκριμένων δεδομένων PNR ή του αποτελέσματος της επεξεργασίας αυτών των δεδομένων. Η αίτηση υποβάλλεται όταν η διαβίβαση αυτή είναι απολύτως απαραίτητη για την υποστήριξη και την ενίσχυση της δράσης των κρατών μελών για την πρόληψη, την ανίχνευση ή τη διερεύνηση ενός συγκεκριμένου τρομοκρατικού ή σοβαρού εγκλήματος, εφόσον το εν λόγω έγκλημα εμπίπτει στην αρμοδιότητα του Οργανισμού της Europol σύμφωνα με το εκάστοτε νομικό πλαίσιο που διέπει τη λειτουργία της. Η αίτηση αναφέρει τους λόγους για τους οποίους ο Οργανισμός της Europol, θεωρεί ότι η διαβίβαση αυτή θα συμβάλει σημαντικά στην πρόληψη, ανίχνευση ή διερεύνηση της σχετικής αξιόποινης πράξης. (3) Ο Οργανισμός Europol, ενημερώνει τον Υπεύθυνο Προστασίας Δεδομένων ο οποίος διορίζεται από το Διοικητικό Συμβούλιο του Οργανισμού, σχετικά με κάθε ανταλλαγή πληροφοριών δυνάμει του παρόντος άρθρου.(4) Η ανταλλαγή πληροφοριών δυνάμει του παρόντος άρθρου διεξάγεται μέσω του ασφαλούς δικτύου ανταλλαγής πληροφοριών SIENA και σύμφωνα με το εκάστοτε κοινοτικό νομικό πλαίσιο που διέπει τη λειτουργία του Οργανισμού Η γλώσσα που χρησιμοποιείται στην αίτηση και κατά την ανταλλαγή πληροφοριών είναι εκείνη που χρησιμοποιείται για το SIENA. |
| Διαβίβαση δεδομένων σε τρίτες χώρες.Οδηγία 2016/680/ΕΕ | 14. Η διαβίβαση σε τρίτη χώρα, των δεδομένων PNR ή και του αποτελέσματος της επεξεργασίας των δεδομένων αυτών, τα οποία έχουν αποθηκευθεί από τη Μονάδα Στοιχείων Επιβατών σύμφωνα με το άρθρο 15 του παρόντος Νόμου, είναι δυνατή, μόνο κατά περίπτωση και εφόσον πληρούνται οι πιο κάτω προϋποθέσεις: (1) (α) πληρούνται οι προϋποθέσεις του άρθρου 35 της Οδηγίας 2016/680.β) η διαβίβαση είναι απαραίτητη για τον σκοπό της πρόληψης, ανίχνευσης, διερεύνησης και δίωξης τρομοκρατικών και σοβαρών εγκλημάτων  γ) η τρίτη χώρα συμφωνεί να διαβιβάσει δεδομένα σε άλλη τρίτη χώρα, μόνον εφόσον αυτό είναι απολύτως αναγκαίο για τους σκοπούς της πρόληψης, ανίχνευσης, διερεύνησης και δίωξης τρομοκρατικών και σοβαρών εγκλημάτων και μόνο με τη ρητή έγκριση της Μονάδας Στοιχείων Επιβατών της Δημοκρατίας· και δ) πληρούνται οι προϋποθέσεις του άρθρου 12 παράγραφοι (2), (3) (4) και (5) του παρόντος Νόμου, (2) Με την επιφύλαξη του άρθρου 35 παράγραφος 2 της Οδηγίας 2016/680/ΕΕ, οι διαβιβάσεις δεδομένων PNR χωρίς προηγούμενη έγκριση, της Μονάδας Στοιχείων Επιβατών της Δημοκρατίας, επιτρέπεται σε εξαιρετικές περιπτώσεις και μόνο εφόσον:α) οι διαβιβάσεις δεδομένων είναι αναγκαίες για να αντιμετωπιστεί συγκεκριμένη και πραγματική απειλή σχετικά με τρομοκρατικά ή σοβαρά εγκλήματα εντός ενός κράτους μέλους ή τρίτης χώρας· και β) η προηγούμενη έγκριση δεν είναι δυνατόν να ληφθεί εγκαίρως. Νοείται ότι πριν από την παροχή της έγκρισης από τη Μονάδα Στοιχείων Επιβατών, η εθνική αρμόδια αρχή ενημερώνεται χωρίς καθυστέρηση και η διαβίβαση καταγράφεται δεόντως και μπορεί να υποβληθεί σε εκ των υστέρων έλεγχο. (3) Η διαβίβαση των δεδομένων PNR πραγματοποιείται προς στις αρμόδιες αρχές τρίτων χωρών, μόνο σύμφωνα με όρους που συνάδουν με τον παρόντα Νόμο και μόνον αφού βεβαιωθούν ότι η σκοπούμενη χρήση PNR από τους παραλήπτες συνάδει με τους όρους αυτούς και τις εγγυήσεις. (4) Σε κάθε περίπτωση διαβίβασης δεδομένων PNR σε τρίτη χώρα δυνάμει του παρόντος άρθρου, ο Υπεύθυνος Προστασίας Δεδομένων της Μονάδας Στοιχείων Επιβατών, ενημερώνεται σχετικά. |
| Περίοδος διατήρησης των δεδομένων και ανωνυμοποίηση.  | 15. (1) Τα δεδομένα PNR που διαβιβάζουν οι αερομεταφορείς στη Μονάδα Στοιχείων Επιβατών της Δημοκρατίας, νοουμένου ότι στη Δημοκρατία βρίσκεται το σημείο άφιξης ή αναχώρησης της πτήσης, διατηρούνται σε βάση δεδομένων για περίοδο πέντε ετών από τη διαβίβασή τους.(2) Εντός έξι μηνών από τη διαβίβαση τους, όλα τα δεδομένα PNR ανωνυμοποιούνται με την κάλυψη των ακόλουθων στοιχείων που μπορούν να χρησιμεύσουν προς άμεση ταυτοποίηση του επιβάτη στον οποίο αναφέρονται τα δεδομένα PNR: α) όνομα (ονόματα), συμπεριλαμβανομένων των ονομάτων άλλων επιβατών που αναφέρονται στον φάκελο PNR καθώς και του αριθμού επιβατών που συνταξιδεύουν, οι οποίοι περιλαμβάνονται στον φάκελο PNR· β) διεύθυνση και στοιχεία επικοινωνίας· γ) όλα τα στοιχεία πληρωμής, συμπεριλαμβανομένης της διεύθυνσης χρέωσης, στο μέτρο που περιλαμβάνουν πληροφορίες που μπορούν να χρησιμεύσουν προς άμεση ταυτοποίηση του επιβάτη στον οποίον αναφέρονται τα δεδομένα PNR, ή άλλων προσώπων· δ) πληροφορίες σχετικά με το πρόγραμμα τακτικού επιβάτη· ε) γενικές παρατηρήσεις, στο μέτρο που περιλαμβάνουν πληροφορίες που μπορούν να χρησιμεύσουν για την άμεση ταυτοποίηση του επιβάτη στον οποίον αναφέρονται τα δεδομένα PNR· στ) οποιαδήποτε δεδομένα API έχουν συλλεχθεί.(3) Μετά την πάροδο των έξι μηνών κατά την παράγραφο (2) ανωτέρω, είναι επιτρεπτή η αποκάλυψηόλων των δεδομένων PNR, νοουμένου ότι: α) υπάρχει εύλογη εκτίμηση ότι είναι αναγκαία για τους σκοπούς του άρθρου 6, παράγραφος 2, στοιχείο β) του παρόντος Νόμου, καιβ) έχει εγκριθεί από: i) δικαστήριο, ή ii) τον Επίτροπο Προστασίας Δεδομένων Προσωπικού Χαρακτήραυπό τον όρο ότι ο υπεύθυνος προστασίας δεδομένων της Μονάδας Στοιχείων Επιβατών θα ενημερωθεί για την έγκριση, την οποία και ελέγχει εκ των υστέρων. (4) Μετά τη λήξη της περιόδου που αναφέρεται στην παράγραφο 1 του παρόντος άρθρου, τα δεδομένα PNR διαγράφονται μονίμως, εκτός εάν συγκεκριμένα δεδομένα PNR έχουν διαβιβαστεί σε αρμόδια αρχή, τα οποία χρησιμοποιούνται στο πλαίσιο συγκεκριμένης υπόθεσης για το σκοπό της πρόληψης, ανίχνευσης, διερεύνησης ή δίωξης τρομοκρατικών ή σοβαρών εγκλημάτων. Σε τέτοια περίπτωση, η διατήρηση αυτών των δεδομένων από την αρμόδια αρχή διέπεται από το εθνικό δίκαιο. (5) Το αποτέλεσμα της επεξεργασίας κατά το άρθρο 6 παράγραφος 2 στοιχείο α) του παρόντος Νόμου, διατηρείται από τη Μονάδα Στοιχείων Επιβατών, μόνο για όσο χρονικό διάστημα είναι απαραίτητο για ενημέρωση των αρμοδίων αρχών και, σύμφωνα με το άρθρο 12 παράγραφος 1, για ενημέρωση των Μονάδων Στοιχείων Επιβατών των άλλων κρατών μελών για την ύπαρξη θετικού αποτελέσματος. Αν, έπειτα από μεμονωμένη επανεξέταση με μη αυτοματοποιημένα μέσα, όπως αναφέρεται στην επιφύλαξη του άρθρου 8, το αποτέλεσμα μιας αυτοματοποιημένης επεξεργασίας αποδειχθεί αρνητικό, το αποτέλεσμα αυτό μπορεί να αποθηκευθεί, για να αποφευχθούν στο μέλλον «ψευδώς θετικά» αποτελέσματα, για όσο διάστημα δεν έχουν ακόμη διαγραφεί τα σχετικά δεδομένα σύμφωνα με την παράγραφο 4 του παρόντος άρθρου. |
| Προστασία δεδομένων προσωπικού χαρακτήρα. | 16.(1) Σε οποιαδήποτε επεξεργασία δεδομένων προσωπικού χαρακτήρα που πραγματοποιείται δυνάμει του παρόντος Νόμου, όλοι οι επιβάτες έχουν το ίδιο δικαίωμα προστασίας των προσωπικών τους δεδομένων, το ίδιο δικαίωμα πρόσβασης, διόρθωσης, διαγραφής και περιορισμού, καθώς και το ίδιο δικαίωμα αποζημίωσης και δικαστικής προσφυγής, ως αυτά θεσπίζονται στην Οδηγία 2016/680 και στην εθνική νομοθεσία..(2) Για κάθε επεξεργασία δεδομένων προσωπικού χαρακτήρα που πραγματοποιείται σύμφωνα με τον παρόντα Νόμο, όσον αφορά τον απόρρητο χαρακτήρα της επεξεργασίας και την ασφάλεια των δεδομένων, τυγχάνουν εφαρμογής οι διατάξεις της Οδηγίας 2016/680.(3) Ο παρών Νόμος δεν θίγει την εφαρμογή του Κανονισμού 2016/679 καθώς επίσης και την εφαρμογή της οικείας εθνικής νομοθεσίας, όσον αφορά την επεξεργασία δεδομένων προσωπικού χαρακτήρα από τους αερομεταφορείς και ειδικότερα την υποχρέωση τους για λήψη των κατάλληλων τεχνικών και οργανωτικών μέτρων για την προστασία της ασφάλειας και της εμπιστευτικότητας των δεδομένων προσωπικού χαρακτήρα. (4) Απαγορεύεται η επεξεργασία δεδομένων PNR που αποκαλύπτουν τη φυλετική ή εθνοτική καταγωγή, τα πολιτικά φρονήματα, τις θρησκευτικές ή φιλοσοφικές πεποιθήσεις, τη συμμετοχή σε συνδικαλιστική οργάνωση, την υγεία, τη σεξουαλική ζωή ήτο σεξουαλικό προσανατολισμό ενός ατόμου. Σε περίπτωση που παραληφθούν από τη Μονάδα Στοιχείων Επιβατών δεδομένα PNR που αποκαλύπτουν τέτοιους είδους πληροφορίες, αυτά διαγράφονται αμέσως.(5) Η Μονάδα Στοιχείων Επιβατών υποχρεούται να διατηρεί αρχείο τεκμηριωμένης αναφοράς όλων των συστημάτων και διαδικασιών επεξεργασίας που τελούν υπό την ευθύνη της. Το αρχείο αυτό περιλαμβάνει τουλάχιστον: (α) το όνομα και τα στοιχεία επικοινωνίας του Οργανισμού και του προσωπικού της Μονάδα Στοιχείων Επιβατών που έχουν επιφορτιστεί με την επεξεργασία των δεδομένων PNR και τα διαφορετικά επίπεδα άδειας πρόσβασης· (β) τα αιτήματα των αρμόδιων αρχών και των Μονάδων Στοιχείων Επιβατών άλλων κρατών μελών· (γ) όλες τις αιτήσεις και τις διαβιβάσεις δεδομένων PNR προς τρίτη χώρα. Νοείται ότι η Μονάδα Στοιχείων Επιβατών καθιστά όλο το αρχείο διαθέσιμο στην εθνική εποπτική αρχή, κατόπιν σχετικού αιτήματός της. (6) Η Μονάδα Στοιχείων Επιβατών τηρεί αρχεία για πέντε έτη, τουλάχιστον για τις ακόλουθες πράξεις επεξεργασίας: συλλογή, αναζήτηση πληροφοριών, αποκάλυψη και διαγραφή. Τα αρχεία αναζήτησης πληροφοριών και αποκάλυψης αναγράφουν ειδικότερα τον σκοπό, την ημερομηνία και την ώρα των εν λόγω πράξεων και, όπου είναι τεχνικά εφικτό, την ταυτότητα του προσώπου που αναζήτησε πληροφορίες ή κοινοποίησε τα δεδομένα αυτά, καθώς και την ταυτότητα των αποδεκτών των εν λόγω δεδομένων. Τα αρχεία χρησιμοποιούνται αποκλειστικά για σκοπούς εξακρίβωσης, αυτοελέγχου και κατοχύρωσης της ακεραιότητας και της ασφάλειας των δεδομένων, ή για σκοπούς ελέγχου. Νοείται ότι η Μονάδα Στοιχείων Επιβατών καθιστά όλα τα αρχεία διαθέσιμα στην εθνική εποπτική αρχή, κατόπιν σχετικού αιτήματός της. (7) Η Μονάδα Στοιχείων Επιβατών λαμβάνει όλα τα απαραίτητα τεχνικά και οργανωτικά μέτρα και διαδικασίες ώστε να διασφαλίζει το υψηλότερο επίπεδο προστασίας κατάλληλο προς τους κινδύνους που παρουσιάζουν η επεξεργασία και η φύση των δεδομένων PNR.  |
| Παραβίαση προσωπικών δεδομένων. | 17. Σε περίπτωση που μια παραβίαση προσωπικών δεδομένων ενδέχεται να ενέχει σοβαρό κίνδυνο για την προστασία των δεδομένων αυτών ή να θίξει την ιδιωτικότητα του υποκειμένου τους, η Μονάδα Στοιχείων Επιβατών γνωστοποιεί την παραβίαση στο υποκείμενο των δεδομένων και στην εθνική εποπτική αρχή, χωρίς αδικαιολόγητη καθυστέρηση. |
| Εθνική Εποπτική Αρχή και αρμοδιότητες. | 18. (1) Ο Επίτροπος Προστασίας των Δεδομένων Προσωπικού Χαρακτήρα, που διορίζεται δυνάμει του περί Επεξεργασίας Δεδομένων Προσωπικού Χαρακτήρα (Προστασία του Ατόμου) Νόμου, όπως αυτός εκάστοτε τροποποιείται ή αντικαθίσταται, αποτελεί την Εθνική Εποπτική Αρχή και είναι υπεύθυνη για την παροχή συμβουλών και την παρακολούθηση της εφαρμογής των διατάξεων του παρόντος Νόμου, με σκοπό την προστασία των θεμελιωδών δικαιωμάτων σε σχέση με την επεξεργασία των δεδομένων προσωπικού χαρακτήρα. (2) Η Εθνική Εποπτική Αρχή, έχει τις εξής αρμοδιότητες:(α) χειρίζεται τις καταγγελίες που υποβάλλονται από κάθε υποκείμενο δεδομένων, ερευνά την υπόθεση και ενημερώνει τα υποκείμενα των δεδομένων για την πρόοδο και την έκβαση της καταγγελίας εντός εύλογου χρονικού διαστήματος.(β) ελέγχει τη νομιμότητα της επεξεργασίας των δεδομένων, διεξάγει έρευνες, επιθεωρήσεις και ελέγχους σύμφωνα με το εθνικό δίκαιο, είτε αυτεπαγγέλτως είτε βάσει καταγγελίας κατά το σημείο (α) ανωτέρω και παρέχει ανάλογες συμβουλές προς τη Μονάδα Στοιχείων Επιβατών και τις αρμόδιες αρχές. (γ) συμβουλεύει, κατόπιν αιτήματος, το υποκείμενο των δεδομένων σχετικά με την άσκηση των δικαιωμάτων τα οποία καθορίζονται στις διατάξεις που παρόντος Νόμου. |
| Τήρηση στατιστικών στοιχείων. | 19. (1) Η Μονάδα Στοιχείων Επιβατών τηρεί στατιστικά στοιχεία για τα δεδομένα PNR που κοινοποιούνται σε αυτήν. Τα εν λόγω στατιστικά στοιχεία δεν περιλαμβάνουν δεδομένα προσωπικού χαρακτήρα. (2) Τα στατιστικά στοιχεία, καλύπτουν τουλάχιστον τα εξής: (α) το συνολικό αριθμό επιβατών σχετικά με τους οποίους συλλέχθηκαν και ανταλλάχθηκαν δεδομένα PNR· (β) τον αριθμό των επιβατών που ταυτοποιήθηκαν για περαιτέρω έλεγχο·(3) Ο Αρχηγός Αστυνομίας διαβιβάζει κάθε χρόνο στην Επιτροπή της Ευρωπαϊκής Ένωσης, τα στατιστικά στοιχεία που τηρούνται σύμφωνα με την παράγραφο 2. |
| Διοικητικές κυρώσεις. | 20. (1) Σε περίπτωση που αερομεταφορέας παραλείψει να διαβιβάσει δεδομένα ως προβλέπεται στο άρθρο 11 του παρόντος Νόμου, ή δεν τα διαβιβάζει σε έναν από τους υποστηριζόμενους μορφότυπους δεδομένων, ο υπεύθυνος της Μονάδας Στοιχείων Επιβατών, δυνάμει της κείμενης εθνικής νομοθεσίας, έχει την εξουσία, να επιβάλει στους αερομεταφορείς τις ακόλουθες διοικητικές κυρώσεις, για παράβαση των υποχρεώσεών τους που καθορίζονται στον παρόντα Νόμο: (α) Προειδοποίηση, με αποκλειστική προθεσμία για άρση της παράβασης,(β) χρηματική ποινή ανάλογη προς τη βαρύτητα της παράβασης που καταλογίζεται για ποσό μέχρι διακόσιες χιλιάδες ευρώ (€200.000),(γ) προσωρινή ανάκληση άδειας εκμετάλλευσης,(δ) οριστική ανάκληση άδειας εκμετάλλευσηςΝοείται ότι η απόφαση για επιβολή των κυρώσεων που αναφέρονται στις υποπαραγράφους (γ) και (δ) του παρόντος άρθρου λαμβάνεται κατόπιν συνεννόησης με την αρμόδια αρχή της Δημοκρατίας, σύμφωνα με τις διατάξεις του περί Πολιτικής Αεροπορίας Νόμου Ν213(Ι)/2002. Νοείται περαιτέρω ότι όλες διοικητικές κυρώσεις που αναφέρονται στα εδάφια (1) (β), (γ) και (δ), επιβάλλονται πάντοτε ύστερα από ακρόαση του αερομεταφορέα ή του εκπροσώπου του. (2) Χρηματική ποινή δύναται να επιβληθεί σωρευτικά και με τις υπό στοιχεία (γ) και (δ) κυρώσεις. |
| Ποινικά αδικήματα και ποινές. | 21. (1) Διαπράττει ποινικό αδίκημα - (α) όποιος προβαίνει σε κατάχρηση των δεδομένων που έχουν εισαχθεί στην βάση δεδομένων της Μονάδας Στοιχείων Επιβατών,(β) όποιος προβαίνει σε οποιαδήποτε επεξεργασία κατά παράβαση των υποχρεώσεων, δικαιωμάτων και/ή αρμοδιοτήτων που του παρέχεται δυνάμει του παρόντος Νόμου, (γ) όποιος προβαίνει σε οποιαδήποτε πράξη που αντίκειται στον παρόντα Νόμο,(δ) όποιος δεν συμμορφώνεται με τις αποφάσεις της Εθνικής Εποπτικής Αρχής. και σε περίπτωση καταδίκης του, υπόκειται σε ποινή φυλάκισης που δεν υπερβαίνει τα τρία (3) χρόνια ή σε χρηματική ποινή που δεν υπερβαίνει τις δεκαεπτά χιλιάδες (€17.000) ευρώ ή και στις δύο αυτές ποινές.  |
| Έκδοση Κανονισμών. | 22. Το Υπουργικό Συμβούλιο δύναται να εκδίδει Κανονισμούς για την καλύτερη εφαρμογή του παρόντος Νόμου. |
| Σχέση με άλλες πράξεις. | 23. (1) Οι διατάξεις του παρόντος Νόμου, δεν θίγουν την εφαρμογή οποιωνδήποτε άλλων διατάξεων που απορρέουν από το ευρωπαϊκό και το εθνικό δίκαιο σε σχέση με τις υποχρεώσεις των αερομεταφορέων. (2) Οι διατάξεις του παρόντος Νόμου, δεν θίγουν την εφαρμογή άλλων υποχρεώσεων και δεσμεύσεων που απορρέουν από διμερείς ή πολυμερείς Συμφωνίες που έχει συνάψει η Δημοκρατία και η Ευρωπαϊκή Ένωση με τρίτες χώρες. |
| Έναρξη ισχύος. | 24. Ο παρών Νόμος τίθεται σε ισχύ στις 25 Μαΐου, 2018 |